ഡോൺ ഫ്രേസർ

ഓസ്‌ട്രേലിയൻ സ്വദേശിയായ ഫ്രീസ്റ്റൈൽ ചാമ്പ്യൻ നീന്തൽതാരവും മുൻ രാഷ്ട്രീയ പ്രവർത്തകയുമാണ് **ഡോൺ ഫ്രേസർ, എസി, എം‌ബി‌ഇ** (ജനനം: സെപ്റ്റംബർ 4, 1937). വനിതകളുടെ 100 മീറ്റർ ഫ്രീസ്റ്റൈലിൽ ഒരേ ഒളിമ്പിക് വ്യക്തിഗത മത്സരത്തിൽ മൂന്ന് തവണ വിജയിച്ച മൂന്ന് നീന്തൽക്കാരിൽ ഒരാളാണ് അവർ.

ഓസ്ട്രേലിയയ്ക്കുള്ളിൽ, കായികക്ഷമതയെ സംബന്ധിച്ചിടത്തോളം വിവാദപരമായ പെരുമാറ്റത്തിന് അവർ പലപ്പോഴും അറിയപ്പെട്ടിരുന്നു.
## മുൻകാലജീവിതം
സിഡ്‌നി നഗരപ്രാന്തമായ ന്യൂ സൗത്ത് വെയിൽസിലെ ബാൽമൈനിൽ 1937-ൽ  ഒരു ദരിദ്ര തൊഴിലാളിവർഗ കുടുംബത്തിൽ എട്ട് മക്കളിൽ ഇളയവളായി ഫ്രേസർ ജനിച്ചു. അവരുടെ പിതാവ് കെന്നത്ത് ഫ്രേസർ സ്കോട്ട്ലൻഡിലെ എംബോയിൽ നിന്നുള്ള വ്യക്തിയായിരുന്നു. പതിനാലാമത്തെ വയസ്സിൽ പ്രാദേശിക കടലിൽ നീന്തുകയായിരുന്ന ഫ്രേസറെ സിഡ്നി കോച്ച് ഹാരി ഗല്ലഗെറാണ  കണ്ടെത്തിയത്.

## നീന്തൽ ജീവിതം
നാല് സ്വർണ്ണ മെഡലുകളും ആറ് കോമൺ‌വെൽത്ത് ഗെയിംസ് സ്വർണവും ഉൾപ്പെടെ എട്ട് ഒളിമ്പിക് മെഡലുകൾ ഫ്രേസർ നേടിയിരുന്നു. 39 റെക്കോർഡുകളും അവർ സ്വന്തമാക്കി. 1956 ഡിസംബർ 1 മുതൽ 1972 ജനുവരി 8 വരെ 15 വർഷം 100 മീറ്റർ ഫ്രീസ്റ്റൈൽ റെക്കോർഡ് അവരുടേതായിരുന്നു. തുടർച്ചയായ മൂന്ന് ഒളിമ്പിക്സുകളിൽ (100 മീറ്റർ ഫ്രീസ്റ്റൈൽ - 1956, 1960, 1964) ഒരേ മത്സരത്തിൽ വ്യക്തിഗത സ്വർണം നേടിയ ഒളിമ്പിക് ചരിത്രത്തിലെ മൂന്ന് നീന്തൽക്കാരിൽ (ഹംഗറിയിലെ ക്രിസ്റ്റീന എഗെർസെഗി, അമേരിക്കയിലെ മൈക്കൽ ഫെൽപ്സ് എന്നിവരാണ് മറ്റ് രണ്ട് പേർ) ആദ്യത്തേതാതായിരുന്നു അവർ. 

1962 ഒക്ടോബറിൽ അവർ 100 മീറ്റർ ഫ്രീസ്റ്റൈൽ ഒരു മിനിറ്റിനുള്ളിൽ നീന്തുന്ന ആദ്യ വനിതയായി.  ഫ്രേസർ വിരമിച്ച് എട്ട് വർഷത്തിന് ശേഷം 1972 നുശേഷം 100 മീറ്റർ റെക്കോർഡ് 58.9 സെക്കൻഡിൽ തകർത്തു.

1964 ലെ ഒളിമ്പിക്സിന് ആഴ്ചകൾക്ക് മുമ്പ്, ഒരു വാഹനാപകടത്തിൽ ഫ്രേസറിന് പരിക്കേറ്റു. അത് അമ്മ റോസിന്റെ മരണത്തിൽ കലാശിച്ചു. അപകടം സംഭവിക്കുമ്പോൾ അവരുടെ സഹോദരിയും ഒരു സുഹൃത്തും ഫ്രേസറിന്റെ കാറിൽ യാത്ര ചെയ്യുകയായിരുന്നു. പക്ഷേ അവർ രക്ഷപ്പെട്ടു. 1950-ൽ അവരുടെ മൂത്ത സഹോദരൻ രക്താർബുദം ബാധിച്ച് മരിച്ചത് ഫ്രേസറിനും കുടുംബത്തിനും നേരിട്ട ഒരു ദുരന്തമായിരുന്നു. 1960-ൽ ക്യാൻസറിനെതിരായ നീണ്ട പോരാട്ടത്തിന് ശേഷം അവരുടെ പിതാവ് മരിച്ചു.

## വിവാദം
ടോക്കിയോയിൽ നടന്ന 1964-ലെ സമ്മർ ഒളിമ്പിക്സിൽ ഉദ്ഘാടനച്ചടങ്ങിൽ ഫ്രേസർ നീന്തൽ ടീം സ്പോൺസർമാരുടെയും ഓസ്ട്രേലിയൻ നീന്തൽ യൂണിയന്റെയും (ASU) താൽപ്പര്യങ്ങൾക്ക് വിരുദ്ധമായി മാർച്ച് ചെയ്തുകൊണ്ട് മത്സരത്തിൽ സ്പോൺസർമാർ നൽകിയതിനേക്കാൾ സുഖകരമാണെന്ന് കണ്ടെത്തിയതിനാൽ അവരുടെ പഴയ നീന്തൽ വസ്ത്രം ധരിച്ചത് സ്പോൺസർമാരെ പ്രകോപിപ്പിച്ചു. ഹിരോഹിറ്റോ ചക്രവർത്തിയുടെ കൊട്ടാരമായ കൊക്യോയ്ക്ക് പുറത്തുള്ള ഒരു പതാകയിൽ നിന്ന് ഒളിമ്പിക് പതാക മോഷ്ടിച്ചതായി അവർക്കെതിരെ കുറ്റം ആരോപിക്കപ്പെട്ടു. അറസ്റ്റിലായെങ്കിലും യാതൊരു കുറ്റവുമില്ലാതെ അവരെ വിട്ടയച്ചു. അവസാനം അവർക്ക് സ്‌മാരകചിഹ്നമായി ഒരു പതാക നൽകി.എന്നിരുന്നാലും ഓസ്‌ട്രേലിയൻ നീന്തൽ യൂണിയൻ അവരെ 10 വർഷത്തേക്ക് സസ്‌പെൻഡ് ചെയ്തു. 1968 ലെ ഗെയിംസിന് ഏതാനും മാസങ്ങൾക്ക് മുമ്പ് അവർ അനുതപിച്ചു. പക്ഷേ അപ്പോഴേക്കും 31 വയസുള്ള ഫ്രേസറിന് മത്സരത്തിന് തയ്യാറെടുക്കാൻ വൈകി. പതാക മോഷ്ടിക്കാൻ കിടങ്ങ്‌ നീന്തിക്കയറിയത് അവർ പിന്നീട് നിരസിച്ചു. 1991-ൽ ടൈംസിനോട് പറഞ്ഞു: “ആ കിടങ്ങ്‌ ഞാൻ നീന്താൻ ഒരു വഴിയുമില്ല. വൃത്തിഹീനമായ വെള്ളത്തിനെ ഞാൻ ഭയപ്പെടുന്നു. ആ കിടങ്ങ്‌ മലിനമായിരുന്നു. There's no way I'd have dipped my toe in it“

1997-ൽ ഫ്രേസർ എ.ബി.സിയോട് പറഞ്ഞു: “ഞാൻ തുറന്നുപറയാൻ ആഗ്രഹിക്കുന്നു. പോളിൻ ഹാൻസണും പറയുന്നതുപോലെ ഞാൻ കരുതുന്നു 'നോക്കൂ, എന്റെ രാജ്യത്തേക്ക് വരുന്ന കുടിയേറ്റക്കാരോട് എനിക്ക് അസ്വസ്ഥതയും മുഷിച്ചിലുമുണ്ട്. " ഹാൻസന്റെ വൺ നേഷൻ പാർട്ടിയിൽ ചേരാനുള്ള താൽപര്യവും ഫ്രേസർ പറഞ്ഞു.  2015-ൽ, ടുഡേ പ്രോഗ്രാമിൽ ഫ്രേസർ പറഞ്ഞു: "അവർക്ക് ഇവിടം ഇഷ്‌ടപ്പെട്ടില്ലെങ്കിൽ, അവരുടെ പിതാക്കന്മാരോ മാതാപിതാക്കളോ വന്ന സ്ഥലത്തേക്ക് മടങ്ങുക" നിക്ക് കിർജിയോസും ബെർണാഡ് ടോമിക്കും അടുത്തിടെ നടത്തിയ വ്യവഹാരത്തെക്കുറിച്ച് അഭിപ്രായം പറയാൻ ആവശ്യപ്പെട്ടപ്പോൾ കിർജിയോസ് അവരെ “ തുറന്ന വംശീയവാദി” എന്ന് ആക്ഷേപിച്ചു.

## നീന്തലിനു ശേഷമുള്ള പ്രവർത്തനങ്ങൾ

ഫ്രേസർ ബാൾമെയിനിലെ റിവർവ്യൂ ഹോട്ടലിൽ ഒരു ചാരായവ്യാപാരിയായിത്തീർന്നു. നീന്തൽ പരിശീലനവും ഏറ്റെടുത്തു. 1988-ൽ ന്യൂ സൗത്ത് വെയിൽസ് ലെജിസ്ലേറ്റീവ് അസംബ്ലിയിൽ നിന്ന് ബാൽമെയ്ൻ സീറ്റിലേക്ക് സ്വതന്ത്രയായി തിരഞ്ഞെടുക്കപ്പെട്ടു. 1991-ൽ വോട്ടർമാർ അസാധുവാക്കിയതോടുകൂടി പോർട്ട് ജാക്സന്റെ പുതിയ സീറ്റ് നേടുന്നതിൽ പരാജയപ്പെട്ടതിനെത്തുടർന്ന് അവർ രാഷ്ട്രീയത്തിൽ നിന്ന് വിരമിച്ചു.ഫ്രേസർ വെസ്റ്റ് ടൈഗേഴ്സ് എൻ‌ആർ‌എൽ ക്ലബിന്റെ ബോർഡ് ഡയറക്ടറുമാണ്. 

## ബഹുമതികൾ
1964-ൽ ഓസ്‌ട്രേലിയൻ ഓഫ് ദി ഇയർ ആയി തിരഞ്ഞെടുക്കപ്പെട്ടു.  1965-ൽ ഇന്റർനാഷണൽ സ്വിമ്മിംഗ് ഹാൾ ഓഫ് ഫെയിമിൽ ഉൾപ്പെടുത്തി.   (ഡോൺ വെയർ ആയി) 1967-ൽ ഓർഡർ ഓഫ് ദി ബ്രിട്ടീഷ് എമ്പയർ (എംബിഇ) അംഗമായി. 1998-ൽ ഓർഡർ ഓഫ് ഓസ്‌ട്രേലിയ (AO) ഓഫീസർ ആയി നിയമിച്ചു.1998 ലും ഓസ്‌ട്രേലിയയിലെ ചരിത്രത്തിലെ ഏറ്റവും മികച്ച വനിതാ അത്‌ലറ്റായി തിരഞ്ഞെടുക്കപ്പെട്ടു. സ്‌പോർട്‌സ് ഓസ്‌ട്രേലിയ ഹാൾ ഓഫ് ഫെയിം, ഓസ്‌ട്രേലിയൻ വനിതാ അത്‌ലറ്റ് ഓഫ് ദി സെഞ്ച്വറി എന്ന് നാമകരണം ചെയ്യപ്പെട്ടു. 1985-ൽ അവരെ ആദ്യ വനിതാ അംഗമായി ഉൾപ്പെടുത്തി.  1999-ൽ അന്താരാഷ്ട്ര ഒളിമ്പിക് കമ്മിറ്റി അവരെ ലോകത്തിലെ ഏറ്റവും മികച്ച വനിതാ വാട്ടർ സ്പോർട്സ് ചാമ്പ്യൻ ആയി തിരഞ്ഞെടുത്തു. "നീന്തൽ മത്സരാർത്ഥിയെന്ന നിലയിൽ മികച്ച സംഭാവന നൽകിയതിന്" 2000 ജൂലൈ 14 ന് ഫ്രേസറിന് ഓസ്ട്രേലിയൻ സ്പോർട്സ് മെഡൽ ലഭിച്ചു.

സിഡ്നിയിൽ 2000-ലെ സമ്മർ ഒളിമ്പിക്സിന്റെ ഉദ്ഘാടനച്ചടങ്ങിൽ ഒളിമ്പിക് ടോർച്ച് വഹിച്ചവരിൽ ഒരാളായിരുന്നു അവർ. ഒളിമ്പിക് ജ്വാല പ്രകാശിക്കുന്നതിനുമുമ്പ് അവസാന സെഗ്‌മെന്റിന്റെ ചുമക്കുന്നവരിൽ ഒരാളായി അവർ സ്റ്റേഡിയത്തിൽ ഒളിമ്പിക് ടോർച്ച് വഹിച്ചു.

ഫ്രേസറുടെ ബഹുമാനാർത്ഥം സമ്മാനിച്ച ഒരു അവാർഡ് ഓസ്ട്രേലിയൻ സ്പോർട്ട് അവാർഡിൽ ഉൾപ്പെടുന്നു. 1964-ൽ ബാൽമെയ്‌നിലെ കടൽ ബാത്തിന് ഡോൺ ഫ്രേസർ നീന്തൽക്കുളം എന്ന് നാമകരണം ചെയ്യപ്പെട്ടു.  1992-ൽ സ്റ്റേറ്റ് ട്രാൻസിറ്റ് അതോറിറ്റി ഫ്രേസറിന് ശേഷം റിവർകാറ്റ് ഫെറി എന്ന് പേരിട്ടു.

2018-ലെ ക്വീൻസ് ബർത്ത്ഡേ ഓണേഴ്സിന്റെ ഭാഗമായി അവർക്ക് കമ്പാനിയൻ ഓഫ് ദി ഓർഡർ ഓഫ് ഓസ്‌ട്രേലിയ (എസി) നൽകി. 

## സിനിമയിൽ
1979-ൽ ഒരു സിനിമ ഡോൺ! ഫ്രേസറിന്റെ ജീവിതത്തെയും കരിയറിനെയും കുറിച്ചാണ് നിർമ്മിച്ചത്. ഫ്രേസറായി ബ്രോൺവിൻ മാക്കെ-പെയ്ൻ അഭിനയിച്ചു. 

2003-ൽ സ്വിമ്മിംഗ് അപ്‌സ്ട്രീം എന്ന സിനിമയിൽ മെലിസ തോമസാണ് ഫ്രേസറായി അഭിനയിച്ചത്. ഡോൺ ഫ്രേസറിന്റെ പരിശീലകനെന്ന നിലയിൽ ഫ്രേസർ സ്വയം ചിത്രത്തിൽ അഭിനയിച്ചു. 1 സെപ്റ്റംബർ 2015 ന്, ഡോൺ ഫ്രേസർ എസ്‌ബി‌എസ് ജീനിയോളജി ടെലിവിഷൻ സീരീസ് ഹു ഡു യു തിങ്ക് യു ആർ? സീസൺ 7 എപ്പിസോഡ് 5 ൽ അവതരിപ്പിച്ചു. അത് അവരുടെ പൈതൃകം തെക്കേ അമേരിക്കയിലേയ്ക്ക് കൊണ്ടുപോയി.
## സ്വകാര്യ ജീവിതം
1965 ജനുവരി 30 ന് സിഡ്നിയിലെ മക്വാരി സ്ട്രീറ്റിലെ സെന്റ് സ്റ്റീഫൻസ് പള്ളിയിൽ വച്ച് ഫ്രേസർ ഗാരി വെയറിനെ വിവാഹം കഴിച്ചു.വിവാഹം ഹ്രസ്വകാലം മാത്രമേ നിലനിന്നുള്ളൂ. വിവാഹത്തിൽ നിന്ന് അവർക്ക് ഒരു മകൾ ഡോൺ-ലോറെയ്ൻ, ഒരു മകൻ ജാക്സൺ ഉണ്ട്. ഡോൺ ഫ്രേസറിന് കടുത്ത ആസ്ത്മ ബാധിച്ചിരുന്നു.

1997-ൽ ഫ്രേസർ പൊതു അഭിപ്രായങ്ങളിൽ നിഷേധാത്മക വിമർശനം ഉന്നയിച്ചിരുന്നു "എന്റെ രാജ്യത്തേക്ക് വരുന്ന കുടിയേറ്റക്കാരോട് എനിക്ക് അസ്വസ്ഥതയും മുഷിച്ചിലുമുണ്ട്"  2015-ൽ ഓസ്‌ട്രേലിയൻ ടെന്നീസ് കളിക്കാരായ നിക്ക് കിർജിയോസിനോടും ബെർണാഡ് ടോമിക്കിനോടും "പോകാൻ" ഫ്രേസർ പരസ്യമായി അഭിപ്രായപ്പെട്ടു. അവരുടെ പിതാക്കന്മാരോ മാതാപിതാക്കളോ വന്ന ഇടത്തേക്ക് മടങ്ങുക ”. ഞാൻ എല്ലായ്പ്പോഴും സത്യം സംസാരിച്ചിരുന്നു, "ഫ്രേസർ പറഞ്ഞു."   ഈ കാഴ്ചപ്പാടുകളെ വംശീയമെന്ന് വിശേഷിപ്പിച്ചിരിക്കുന്നു.  അവർ തുടർന്ന് ക്ഷമ ചോദിച്ചു.
## ഒളിമ്പിക് നേട്ടങ്ങൾ

*1962 Perth Commonwealth Games
**110&nbsp;yards freestyle – gold medal
**440&nbsp;yards freestyle – gold medal
**4 x 110&nbsp;yards (4 x 100.58 metres) freestyle relay – gold medal
**4 x 110&nbsp;yards (4 x 100.58 metres) medley relay – gold medal

## അവലംബം

## ബാഹ്യ ലിങ്കുകൾ

* Dawn Fraser &ndash; Olympic athlete profile at Australian Olympic Committee
* Dawn Fraser's world records
*  Dawn Fraser &ndash; article in *The Encyclopedia of Women and Leadership in Twentieth-Century Australia*
* [ Dawn Fraser (AUS)](http://www.ishof.org/dawn-fraser-(aus).html)  &ndash; Honor Swimmer profile at International Swimming Hall of Fame

വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
വർഗ്ഗം:ജീവചരിത്രകാരികൾ
വർഗ്ഗം:1937-ൽ ജനിച്ചവർ